Германски талант пренебрегва офертите от Англия - Футбол свят - Трансфери - Gong.bg
Звездата на Байер Леверкузен Юлиан Бранд най-вероятно ще отхвърли офертите на Ливърпул и Тотнъм, ако такива пристигнат. В Германия са убедени, че дори и да направи трансфер това лято, младокът предпочита да остане в Бундеслигата.
Според германското подразделение на „Скай Спортс” 23-годишният играч най-вероятно ще предпочете Борусия Дортмунд като следваща стъпка в своята кариера. В договора на плеймейкъра фигурира сравнително ниска откупна клауза – 21,5 милиона паунда.
Ливърпул и Тотнъм не смятат да подминат открилата се възможност току-така, но като цяло изобщо не е сигурно, че Бранд изобщо би напуснал Леверкузен. Именно при „аспирините” техничарят направя своя пробив в мъжкия футбол, като има договор за още 2 години.
Най-вероятният сценарий, при който би могло да се стигне до продажба, минава през това Байер да не се пребори за място в Шампионската лига през следващия сезон. Те се борят с Борусия Мьонхенгладбах за четвъртото място, а точките са равни по 55. За момента „жребчетата” имат предимство заради головата си разлика (+15 срещу +13). Това значи, че Леверкузен трябва да вземе по-добър резултат от конкурента си, а ако и двата победят всичко ще опре до числовото измерение на успехите.
Няма да бъде учудващо, ако Бранд реши да остане на „БайАрена” дори при положение, че Леверкузен трябва да се задоволи с участие в Лига Европа.
Ливърпул Тотнъм Байер Леверкузен Юлиан Бранд